钦定古今图书集成/明伦汇编/官常典/第506卷 > 张从吉
## 钦定古今图书集成/明伦汇编/官常典/第506卷 > 张从吉

按《宋史张平传》：“平子从式，事太宗藩邸，累官文思使。
次子从吉，以荫补殿直，转供奉官，知宜州，屡破溪蛮。
转运使尧叟上其状，累迁内殿崇班、阁门祗候。在任
凡八年，代还，为如京副使。咸平中，知环州，尝与宋沆
率兵袭西夏，小衄，部署张凝表其专，责授内殿崇班。
俄知澧州，复旧秩。景德四年，宜州军校陈进叛，命副”
曹利用为广南东、西路安抚使，将兵讨之。次象州大
鸟砦，与贼战，进为先锋郭志言所刺，遂入城，斩首六
十级。以平贼功，改庄宅副使。未还，卒，年四十九。